
Előkészítő: Vagyongazdálkodási Főosztály


Előterjesztés
Gazdasági Bizottság részére

Tisztelt Bizottság!

Eladó kizárólagos tulajdonát képezi a Budapest V. kerület 24595/0/A/12 hrsz. alatt felvett, természetben Budapest V. kerület Október 6. utca 22. fszt. 1. szám alatt található, 71 m2 alapterületű, lakás megnevezésű ingatlan, a közös tulajdonból hozzá tartozó 170/10000 közös tulajdoni hányaddal, melyet Vevő részére kíván értékesíteni. 
Az ingatlan kölcsönösen kialkudott vételára: 15.500.000,- Ft (218.310,- Ft/m2)

Vevő a szerződés hatályba lépésével egyidejűleg 6.000.000,- Ft-ot készpénzben megfizet Eladó részére, melyből Felek 1.500.000,- Ft összeget foglalónak tekintenek. A fennmaradó 9.500.000,- Ft-ot Vevő a terhek törlését igazoló tulajdoni lap másolatának és törlési engedély mindenben megfelelő, törlésre alkalmas érkeztetett példányának az Eladó által a Vevő részére történő bemutatásától számított 5 napon belül köteles készpénzben megfizetni. 
Eladó az ingatlant a teljes vételár megfizetésével egyidejűleg bocsátja Vevő birtokába.
Az ingatlant az 1620-24/1951. VKM, a 22509/1958. ÉM és a 120344/1958. MM rendeletekkel műemlékké nyilvánították.
A kulturális örökség védelméről szóló 2001. évi LXIV. törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a Fővárosi Önkormányzatot elővásárlási jog illeti meg. 
Területgazdálkodási szempontból nem javaslom az elővásárlási jog gyakorlását.

Határozati javaslat

A Gazdasági Bizottság úgy dönt, hogy:

A 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest V. kerület 24595/0/A/12 hrsz. alatt felvett, természetben Budapest V. kerület Október 6. utca 22. fszt. 1. sz. alatt található, 71 m2 alapterületű lakás megnevezésű ingatlan, a közös tulajdonból hozzá tartozó 170/10000 tulajdoni hányaddal 15.500.000,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

A személyes adatok védelme érdekében a mellékletek megtekinthetők a Gazdasági Bizottság vagy Vagyongazdálkodási Főosztály Titkárságán. 

